armvectores/hy_wikipedia_2023 huggingface dataset:
Թոմ Քաթինա

Թոմ Քաթինա (անգլ.՝ Tom Catena, ապրիլի 26, 1964(1964-04-26), Ամստերդամ, Մոնտգոմերի շրջան, Նյու Յորք, ԱՄՆ), ամերիկացի բժիշկ, ով 2008 թվականից իր գործունեությունն իրականացնում է Սուդանի Նուբա լեռների Գիդել քաղաքում։


== Կենսագրություն ==
Նուբա լեռների շրջանը 2011 թվականից ակտիվ կոնֆլիկտային գոտի է համարվում, և Քաթինան 750.000 բնակչություն ունեցող այս շրջանի միակ վիրաբույժն է։ Հիվանդները հաճախ ոտքով ճամփորդում են հասնելու «Գթության Մայր» հիվանդանոց, որտեղ Քաթինան աշխատում է։ Հիվանդանոցային տարածքն զբաղեցնում է Հարավային Կորդոֆանի 1/3-ը, որը տարածքով համարժեք է Ավստրիայի տարածքին։ Հիվանդանոցի այցելուներն ունեն տարբեր խնդիրներ՝ կոտրվածքներ, փորլուծություն, վահանագեղձի հիվանդություններ, քաղցկեղ, ինչպես նաև պատերազմի պատճառով զոհեր։


== Գործունեություն ==

Հումանիտար օգնությունն այստեղ արգելված է, ինչը Քաթինան անտեսում է։ Խարթումի կառավարության շրջափակման պատճառով այստեղ քիչ հասարակական կազմակերպություններ են գործում։ 2012 թվականից օգնությունն ուղղակիորեն չի արգելվում, բայց դա գործնականում անհնար է, քանի որ կամավորները չեն կարող ճանապարհորդել դեպի տարածաշրջան։ 2013 թվականից այստեղ գործել են «Գերմանացի փրկարար բժիշկներ» և «Սամարացու քսակ» մարդասիրական կազմակերպությունները, սակայն տարածաշրջանում վերապատրաստված բժիշկ չի եղել։ Սահմանափակ միջոցներով շրջապատված՝ Քաթինան երբեմն օգտագործում է հին բժշկական մեթոդներ, վաստակում է 350 ԱՄՆ դոլար՝ շուրջօրյա աշխատելով շաբաթական 7 օր։ Նա տեղացիներին նույնպես ներգրավում է աշխատանքի մեջ որպես քույրեր, օգնականներ։
Հիվանդանոցն ունենում է 300–350 հիվանդներ։ 2014 թվականի մայիսին հիվանդանոցը ռմբակոծվել է, սակայն ոչ ոք չի տուժել։ Ռմբակոծություններից պաշտպանվելու համար ստեղծվել են հորանցքեր։
Քաթինան ասում է, որ իրեն ոգեշնչում է սուրբ Ֆրանցիսկ Ասսիզեցին։ Տեղացիները նրան «Դոկտոր Թոմ» են անվանում, և նա մեծ հարգանք է վայելում շրջապատում։
Քաթինան ավարտել է Բրաունի համալսարանը, քոլեջում խաղացել է ֆուտբոլ։ Բժշկական մասնագիտություն ձեռք է բերել Դյուք համալսարանում։ Նախքան Սուդան տեղափոխվելը Քենիայում եղել է ռազմական բժիշկ։ Նրան նմանեցնում են 20-րդ դարի գերմանացի փիլիսոփա, աստվածաբան, բժիշկ Ալբերտ Շվայցերին։
2016 թվականի մարտին առաջադրվել է «Ավրորա» մարդասիրական համաշխարհային մրցանակի համար, 2017 թվականին՝ արժանացել Ավրորա մրցանակի։
«Ավրորա» մրցանակաբաշխության միջոցառումների շրջանակում 2018 թվականի հունիսի 4-ին մարվել և շրջանառության մեջ է դրվել նամականիշ՝ նվիրված ««Ավրորա» մարդասիրական նախաձեռնություն. «Ավրորա» մրցանակի դափնեկիրներ. Թոմ Քաթինա»» թեմային։


== Մեջբերումներ Թոմ Քաթինայից ==


== Ընտանիք ==
Թոմ Քաթինան ամուսնացել է 2019 թվականի հունվարի 8-ին։ Ամուսնությունը պաշտոնապես գրանցել է ՀՀ Արդարադատության նախարարության ամուսնության պալատում։


== Ծանոթագրություններ ==
Հիգեա

Հիգեա (աստվածուհի), Հիգիեա, Հիգիա (հին հունարեն՝ Ὑγιεία, Ὑγεία), հին հունական դիցաբանության մեջ առողջության աստվածուհին,
Ասկլեպիոսի և Էփիոնայի կամ էլ Աթենասի դուստրը։
Ըստ օրփեոսականների՝ Հիգեան Ասկլեպիոսի կինն էր։ Նրանք առանձնացնում են երկու Հիգեաների, ավելին՝ ավագը Էրոսի և Պեիթոյի դուստրն էր։
Հիգեայի պաշտամունքը կատարվում էր Օրոպում, արձանը գտնվում էր Մեգարայում։ Նրան էր  նվիրված LXVIII օրփեոսական հիմնը։
Հիգեային պատկերում էին որպես երիտասարդ կին, որը կերակրում է օձին գավաթից։
Այս որոշիչները՝ գավաթը և օձը, կազմել են ժամանակակից բժշկության խորհրդանիշը (Հիգեայի անոթը)։ Հիգեայի անունով է կոչվում բժշկական կարգապահությունը՝ հիգիենան։


== Աստղագիտության մեջ ==
Ի պատիվ Հիգեայի անվանվել է Հիգեա աստերոիդը՝ հայտնաբերված 1868 թվականի ապրիլի 12-ին Անիբալե դե Գասպարիսի կողմից Նեապոլում[2]:


== Ծանոթագրություններ ==


== Աղբյուրներ ==
«Դիցաբանական բառարան 1959-1994», 1985, Гигея, էջ 48
«Гигиейя»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
«Об учреждении памятной медали „90 лет Госсанэпидслужбе России“ Федеральной службы по надзору в сфере защиты прав потребителей и благополучия человека»/Ռոսպոտրեբնադզորի հրամանը 1 օգոստոսի 2012 թվականի № 802.
Մանուել Անտոնիո Օրտիս

Մանուել Անտոնիո Օրտիս (իսպ.՝ Manuel Antonio Ortiz, II հազարամյակ - 19-րդ դար), պարագվայցի քաղաքական գործիչ։ Պարագվայի Գերագույն ցմահ դիկտատոր Խոսե Գասպար Ռոդրիգես դե Ֆրանսիայի մահից հետո՝ 1840 թ. սեպտեմբերի 20-ից 1841 թ. հունվարի 21-ը գլխավորել է Ժամանակավոր խունտան, որն իր ձեռքն էր վերցրել Պարագվայի ղեկավարումը։
Աստերոիդների ցանկ (214301-214400)

Աստերոիդների ցանկ (214201-214300)  • Աստերոիդների ցանկ  • Աստերոիդների ցանկ (214401-214500)
 Աստերոիդների ցանկ (214201-214300)  • Աստերոիդների ցանկ  • Աստերոիդների ցանկ (214401-214500)
Կողալի

Կողալի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։


== Բնակչություն ==
Հայաբնակ գյուղ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Յակուտինո (գյուղ, Վետլուժսկի շրջան)

Յակուտինո (ռուս.՝ Якутино), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տափակաձկներ

Տափակաձկներ, կամբալաներ, ոսկրային ձկների կարգ։ Սովորաբար լայն և կարճ մարմինը կողքերից սեղմված է, 7 սմ մինչև 4,7 մ երկարությամբ, զանգվածը մինչև 330 կգ է։
Մոտ են պերկեսազգիներին, որոնցից տարբերվում են գանգի անհամաչափ կառուցվածքով (աչքերը գտնվում են մի կողմի վրա)։ Լողափամփուշտ չունեն։ Մարմնի խոռոչը փոքր է։ Առավելապես ծովային ձկներ են (որոշ տեսակներ անցնում են գետեր)։
Ձկնկիթը սովորաբար պելագիկ է։ Թրթուրներն ունեն լողափամփուշտ և համաչափ գանգ։ Հասունանալով անցնում են հատակային կենսաձևի (պառկած մի կողքի վրա)։ Սնվում են հատակի անողնաշարավորներով, որոշ տեսակներ հարձակվում են ձկների վրա։ Կույր կողմը թույլ է պիգմենտավորված։ Ունակ են գունավորումը արագ փոխելու՝ համապատասխան հատակի գույնի։ Հայտնի են Տափակաձկների 500 տեսակ, տարածված գլխավորապես Համաշխարհային օվկիանոսի ծովերում (բացի Անտարկտիկայից)։
Նովի Կիպչակ (գյուղ, Ալշեևսկի շրջան)

Նովի Կիպչակ (ռուս.՝ Новый Кипчак, բաշկիրերեն՝ Яңы Ҡыпсаҡ), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 194 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Rauf & Faik

Rauf & Faik, ադրբեջանական ծագմամբ ռուսական երաժշտական դուետ, բաղկացած է Ռաուֆ և Ֆաիկ Միրզաևներ երկվորյակ եղբայրներից։
Rauf & Faik-ի գաղափարն ու նախագիծը պատկանում է տղաներին։ Եղբայրները կոմպոզիտորներ են և իրենց երգերի հեղինակներ (ռուսերեն և անգլերեն լեզուներով)։


== Կենսագրություն ==


=== Մանկություն ===
Ռաուֆ և Ֆաիկ Միրզաևները ծնվել են 1999 թվականի հուլիսի 7-ին Իժևսկում։
Նրանք ազգությամբ ադրբեջանցիներ են։ Ինչպես ասում են եղբայրները, երաժշտական տաղանդը նրանց ժառանգաբար է փոխանցվել։ Նրանք երբեք չեն տեսել իրենց հանգուցյալ պապիկին մայրական գծով, բայց նա եղել է օպերային երգիչ և Բաքվի օպերային թատրոնի տնօրեն։


== Երաժշտական ազդեցություններ և ոճ ==
Եղբայրները մեծացել են 90-ականների երաժշտության մեջ՝ R&B, փոփ, սոուլ, Բրայան Մաքնայթ, Մայքլ Ջեքսոն։ XXXTentacion-ը, Ֆայիկի խոսքով, շատ բան է նրանց համար նշանակում և շատ ոգևորիչ է։


== Սկավառակագրություն ==


=== Ալբոմներ ===


=== Սինգլեր և ընտրված երգեր ===


== Ծանոթագրություններ ==


== Արտաքին հղումներ ==
https://www.rauffaiktour.com/ дуэта Rauf & Faik. պաշտոնական կայք
Ստորին Կուզ Յու (Պոժյոգ Ռոշայի վտակ)

Անվան այլ կիրառումների համար տե՛ս՝ Ստորին Կուզ Յու (այլ կիրառումներ)Ստորին Կուզ Յու (ռուս.՝ Нижняя Кузь-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոժյոհ Ռոշա գետի ձախ ափին՝ 2 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000020312
Կոդը ըստ հիդրոլոգիական հետազոտության (ՌԴ) — 103002031
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օպիտնոյ Ստանցիի ՎՆԻԻԿ

Օպիտնոյ Ստանցիի ՎՆԻԻԿ (ռուս.՝ Опытной Станции ВНИИК), գյուղ Ռուսաստանի Վորոնեժի մարզի Խոխոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապուզենի ազգային պարկ

Ապուզենի ազգային պարկ (ռումիներեն՝ Parcul Natural Apuseni), բնության հատուկ պահպանվող տարածք (ԲՊՄՄ V կատեգորիայի բնական պարկ) Ռումինիայում։


== Դիրք ==
Ազգային պարկը գտնվում է Արևմտյան Ռումինիայում, Հարավային ռումինական լեռների հյուսիս-կենտրոնական ծայրամասում, ընդգրկում է Բիհոր լեռան հարավային մասը և Վլեդեսա լեռան հյուսիսային մասը։


== Աշխարհագրություն ==
Ապուզենի ազգային պարկի ընդհանուր տարածքը կազմում է 75,784 հա։ Այն 2000 թվականի մարտի 6-ի № 5 օրենքով դարձել է բնական արգելոց (հրատարակվել է Ռումինիայի № 152 Monitorul Oficial-ում 2000 թվականի ապրիլի 12-ին) և իրենից ներկայացրել է արևմտյան Կարպատներին բնորոշ բուսական և կենդանական աշխարհով լեռնային տեղանք (լեռներ, կատարներ, կարեր, քարանձավներ, հովիտներ, կարստեր, անտառներ և արոտավայրեր)։


=== Բնական արգելոցներ, որոնք ընդգրկված են պարկի կազմում ===
Ալբա կոմսությունIzbucul de la Cotețul Dobreștilor (0,20 հա)
Izbucul Mătișești (2 հա)
Izbucul Tăuzului (1 հա)
Coiba Mare քարանձավ (0,50 հա)
Avenul din Hoanca Urzicarului (1 հա)
Սկերիշոարա քարանձավ (1 հա)
Ghețarul de la Vârtop (1 հա)ԲիհորPietrele Galbenei (6,30 հա)
Cetatea Rădesei  քարանձավ (20 հա)
Carstic Padiș սարահարթ (39 հա)
Poiana Florilor (1 հա)
Valea Galbenei (70,50 հա)
Valea Sighiștelului (412,60 հազար հա)
Vârful Biserica Moțului (3 հա)
carstic Lumea Pierdută սարահարթ (39 հա)
Cetățile Ponorului (14,90 հա)
Ghețarul Focul Viu քարանձավ (0,10 հա)
Ciur Izbuc քարանձավ (0,10 հա)
Միկուլի քարանձավ (0,10 հա)
Smeii de la Onceasa քարանձավ (0,50 հա)
Cerbului Cave-Avenul cu Vacă (45 հա)ԲիհորMolhașul Mare de la Izbuc (8 հա)


== Տես նաև ==
Ռումինիայի ազգային պարկերի ցանկ


== Ծանոթագրություններ ==
Սանտա Մարիա դե լա Ալամեդա

Սանտա Մարիա դե լա Ալամեդա (իսպ․՝ Santa Maria de la Alameda), մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։ Մունիցիպալիտետը գտնվում է Սիեռա Օոստե դե մադրիդ շրջանի կազմում։ Տարածքը զբաղեցնում է 74,4 կմ²։ Բնակչությունը 4775 մարդ (2007 թվականի տվյալներով)։


== Արտաքին հղումներ ==
Պաշտոնական կայք
Մաուլե (տարածաշրջան)

Մաուլե (իսպ.՝ Región del Maule), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Տալկա քաղաքը։ Տարածաշրջանը ղեկավարում է նախագահի կողմից նշանակված ինտենդանտը։


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով տարածաշրջանում բնակվում է 908 097 մարդ, բնակչության խտությունը կազմում է 29, 97 մարդ/կմ²։
Մաուլե տարածաշրջանի տարածքի ընդհանուր մակերեսը կազմում է 30 296, 1 կմ²։


== Վարչական բաժանում ==
Մաուլեն ներառում է 4 նահանգ և 30 համայնք։


== Ծանոթագրություններ ==


== Տես նաև ==
Չիլիի վարչական բաժանում


== Արտաքին հղումներ ==
Մաուլե տարածաշրջանի պաշտոնական կայքը (իսպ.)
Նատրիումի ռոդիզոնատ

Նատրիումի ռոդիզոնատ, նատրիումից և ռոդիզոնաթթվից առաջացած աղ, քիմիական բանաձևն է 
  
    
      
        N
        
          a
          
            2
          
        
        
          C
          
            6
          
        
        
          O
          
            6
          
        
      
    
    {\displaystyle Na_{2}C_{6}O_{6}}
  , սև կամ մոխրագույն բյուրեղներով նյութ, լուծվում է ջրում։


== Ֆիզիկական հատկություններ ==
Նատրիումի ռոդիզոնատը առաջացնում է սև կամ մոխրագույն բյուրեղներ։
Լուծվում է ջրում, չի լուծվում էթանոլում, դիէթիլ եթերում։


== Կիրառություն ==
Այն կիրառվում է որպես Բարիումի, ստրոնցիումի, կապարի հայտնաբերման ռեագենտ։


== Ծանոթագրություններ ==


== Գրականություն ==
Химический энциклопедический словарь / Редкол.: Кнунянц И.Л. и др.. — М.: Советская энциклопедия, 1983. — 792 с.
Վիկտոր Բատարին

Վիկտոր Իվանովիչ Բատարին (ռուս.՝ Виктор Иванович Батарин, հունվարի 28, 1949(1949-01-28), Կուբանի Սլավյանսկ, Կրասնոդարի երկրամաս, ՌԽՖՍՀ, ԽՍՀՄ - հոկտեմբերի 1, 2020(2020-10-01), Կրասնոդար, Ռուսաստան, Կրասնոդարի երկրամաս, ՌՍՖՍՀ, ԽՍՀՄ), խորհրդային ֆուտբոլիստ, կիսապաշտպան (ավելի վաղ հանդես է եկել որպես հարձակվող)։ ԽՍՀՄ սպորտի վարպետ։


== Կարիերա ==


=== Ակումբային ===
Իր մասնագիտական կարիերան Վիկտոր Բատարինն սկսել է 1966 թվականին Սլավյանսկ նա Կուբանիի «Ուրոժայ» ակումբում։ 1968 թվականին զորակոչվել է ԽՍՀՄ բանակ։ Այդ ժամանակ նա իր ուժերն է փորձել Բարձրագույն լիգայի ՍԿԱ ակումբում, սակայն թիմի հիմնական կազմում իր տեղն ամրապնդել չի կարողացել։ Ակումբի կազմում նա անցկացրել է մեկ խաղ՝ մասնակցելով Տերնոպոլ քաղաքի «Ավանգարդ» ակումբի հետ հանդիպմանը, որ անցկացվել է 1970 թվականի ԽՍՀՄ գավաթի առաջնության 1/16 եզրափակչի շշրջանակներում։
Վիկտոր Բատարինը, լինելով ՍԿԱ ակումբի անդամ, վարձավճարով խաղացել է Երկրորդ լիգայի «Կալիտվա» (Սպիտակ Կալիտվա), ապա՝ Սոչիի «Շինարար» ակումբներում։
1970 թվականից մինչև 1977 թվականը Բատարինը խաղացել է Նալչիկի «Սպարտակ» ակումբում։ 1976 թվականին նա նախամրցաշրջանային պատրաստությունն անցել է Սամարայի «Կռիլյա Սովետով» ակումբում, սակայն մրցաշրջանի ավարտին վերադարձել է Նալչիկ։ «Սպարտակի» կազմում Բատարինն անցկացրել է 285 խաղ, խփել 52 գոլ և դարձել 1970 թվականի ԽՍՀՄ չեմպիոն։
1978 թվականից մինչև 1980 թվականը հանդես է եկել «Կուբան» ակումբում, որի կազմում մասնակցել է ԽՍՀՄ առաջնության 73 խաղի և խփել 8 գոլ, ինչպես նաև մասնակցել է Գավաթի խաղարկությանը, եղել է թիմի ավագը։ 1979 թվականին «դեղնականաչների» կազմում դարձել է Առաջին լիգայի առաջնության արծաթե մեդալակիր և ակումբի հետ իրավունք է վաստակել մասնակցելու ԽՍՀՄ Բարձրագույն լիգային՝ խաղալով 46 հանդիպումներից 35-ում։
Վիկտոր Բատարինը ֆուտբոլիստի կարիերան ավարտել է 1980 թվականին, երբ հանդես էր գալիս Ղազախստանի Երկրորդ միութենական լիգայի «Ակտոբե» ակումբում։


=== Կարիերայի ավարտից հետո ===
Ֆուտբոլիստի կարիերան ավարտելուց հետո Վիկտոր Բատարինը երկար ժամանակ գլխավորել է Կրասնոդարի Ֆուտբոլի երկրամասային ֆեդերացիան, ապա աշխատել է այնտեղ որպես տեսուչ։ Շարունակել է խաղալ սիրողական մակար, դարձել է վետերանների առաջնության չեմպիոն։ 1996 թվականից մինչև 1997 թվականը եղել է Ռուսաստանի ֆուտբոլային միության տեսուչ։ Հետագայում անցել է թոշակի։ «Կուբանի» ավագների խորհրդի անդամ է։


== Ձեռքբերումներ ==
ԽՍՀՄ Առաջին լիգայի առաջնության արծաթե մեդալակիր (դուրս է եկել Բարձրագույն լիգա) - 1979
ՌՍՖՍՀ չեմպիոն - 1970


== Կրթություն ==
Ավարտել է Կուբանի մանկավարժական ինստիտուտը։


== Ելույթների վիճակագրություն ==
Նշում՝ * նշանով նշված են այն վանդակները, որոնց տվյալները հնարավոր է, ոչ լիարժեք են 1967, 1969, 1980 թվականների առաջնությունների ու 1971 ու 1977 թվականների առաջնությունների երկրորդ փուլերի հաշվետվությունների բացակայության, ինչպես նաև 1969 թվականի ՌՍՖՍՀ առաջնության, 1971 թվականին Առաջին լիգա դուրս գալու առաջնության ու 1980 թվականի ԽՍՀՄ Գավաթի առաջնության հաշվետվությունների բացակայության պատճառով։
Աղբյուր՝
Ելույթների վիճակագրությունը վերցված է հետևյալ գրքից՝ Морозов И. А. История Кабардино-Балкарского футбола. Часть 2 (1959—1991). — Астрахань, 2006. — 278 с.


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում (ռուս.)
Ֆուտբոլիստի էջը (ռուս.) FootBook.ru կայքում
Շապադա դուս Գիմարայնս

Շապադա դուս Գիմարայնս (պորտ.՝ Chapada dos Guimarães), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսային մարզում։ Մտնում է Կույաբա գավառի կազմի մեջ։ Բնակչությունը կազմում է 17 940 մարդ՝ 2006 թվականի տվյալներով։ Գրավում է 6 206,573 կմ2 տարածք։ Բնակչության խտությունը՝ 2,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 65.193.208,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.848,93 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,711 (տվյալները ՄԱԿ-ի զարգացման ծրագրի)
Տրեբինե (այլ կիրառումներ)

Տրեբինե կարող է վերաբերվել.

Տրեբինե, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Տրեբինե, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Հազարվարդ

Հազարվարդ, հայկական իգական անուն։ Առաջացել է հայերեն հազար և վարդ բառերից։ Նշանակում է «հազար թերթով վարդ»։ Գործածվել է 13-րդ դարից սկսած, հիշատակություններ կան նաև 17-րդ դարի վերջից։ Գործածվում է նաև Հազրավարդ ձևով։


== Գործածություններ ==
Հազրեվարթ, կին Գրիգորի և մայր Կարապետ քահանայի, որ Երզնկայում 1310 թվականին գրել տվեց մի Ավետարան, երբ իր ծնողները մեռած էին։
Ագրեվարդ, կին Էլինախի և մայր Հովհաննես քահանայի, որ Ծարի գետամեջ վանքում 1411 թվականին գրել տվեց մի Ճաշոց։
Հազրավարդ, մերձավոր Հովհաննես քահանայի, ով Մոկաց Փառակա վանքում 1455 թվականին Իսրայել քահանային գրել տվեց մի Ավետարան։
Ավելի ուշ հիշատակված են՝ Հազարվարդ (1508), Խազրայվարդ (1585), Խազրավարդ (1596), Հանձրեվարդ (1606), Հազրեվարդ (1621), Հազարվարդ (1627), Հարզավարդ (1635), Հարզեվարդ, Հազարվարդ (1692), Հազրեվարդ՝ թվականն անհայտ։


== Ծանոթագրություններ ==
Աննա դե Արմաս

Աննա Սելիա դե Արմաս Կասո (իսպ.՝ Ana Celia de Armas Caso, ապրիլի 30, 1988(1988-04-30), Հավանա, Կուբա), իսպանա-կուբայական դերասանուհի։ Նախկինում ապրել է Իսպանիայում, Մադրիդում, բայց ներկայումս բնակվում է Լոս Անջելեսում։


== Կենսագրություն ==
Աննա Սելիա դե Արմաս Կասոն սովորել է Դալասում, ԱՄՆ, որից հետո վերադարձել է Կուբա։ 12 տարեկանում որոշել է դառնալ դերասանուհի և ընդունվել է Կուբայի ազգային թատերական դպրոցը։ 16 տարեկանում նկարահանվել է իր առաջին՝ «Ֆրանսիայի վարդը» ֆիլմում։ Նկարահանվելէ նաև «Մադրիգալ» կուբայական ֆիլմում և «Կորուսյալ դրախտ» հեռուստավեպում։
Մեկնելով Մադրիդ, անցնում է տարբեր քասթինգներ և մի շաբաթից հետո ստանում է իր դերը «Սև ավազան» սերիալում։
2010 թվականին սկսել է նկարահանվել «Հռոմեական Իսպանիայում», որտեղ նա խաղացել է ստրուկ Ներեի դերը։ Սերիալը սկսվել է հաղորդվել նույն թվականի  հոկտեմբերի 25-ին Antena 3-ում։ Սերիալը սկսվել է նույն թվականի հոկտեմբերի 25-ին։ 2011 թվականին Աննան լքել է սերիալը, որպեսի կենտրոնանա ապագա կարիերայի վրա։ Այսպիսով, դերասանուհին խաղացել է ընդամենը 16 դրվագ և երկու եթերաշրջան։
Այս պահին որոշել է կենտրոնանալ կարիերայի վրա Հոլիվուդում, նրա առաջին ամերիկյան ֆիլմը՝ «Քարե բռունցքները», որտեղ նաև նկարահանվել է Ռոբերտ դե Նիրոն, դուրս է եկել 2015 թվականին։
2014 թվականին նկարահանվել է Էլայ Ռոթի «Ով է այնտեղ» թրիլերում, Կիանու Ռիվզի հետ գլխավոր դերերից մեկում։ Ֆիլմը ներկայացվել է Sundance Festival 2015-ում։ Նույն թվականի աշնանը Ռիվզի հետ միասին նկարահանվել է «Աստծո դուստրը» ֆիլմում։ 2015 թվականի մարտին սկսել է նկարահանվել Թոդ Ֆիլիպսի «Պատերազմական շներ» ֆիլմում, որտեղ նաև նկարահանվել են Մայլզ Թելերը և Ջոնա Հիլը։
2017 թվականի հոկտեմբերի 6-ին դուրս է եկել ռեժիսոր Դենի Վիլնյովի և պրոդյուսեր Ռիդլի Սքոթի «Շեղբի վրայով վազողը - 2049» մասշտաբային ֆանտաստիկ թրիլերը, որտեղ Ռայան Գոսլինգի հետ միասին Աննան խաղացել է Ջոյի դերը։ Ֆիլմում նրա խաղացած դերը ստացել է բարձր գնահատականներ և ճանաչվել է, որպես առաջադեմ դեր։


== Անձնական կյանք ==
2011 թվականից մինչև 2013 թվականը ամուսնացած էր դերասան Մարկ Քլոտետի հետ։


== Ֆիլմագրություն ==


== Ծանոթագրություններ ==
Կուբովայա (գետ, թափվում է Խաղաղ օվկիանոս)

Կուբովայա (ռուս.՝ Кубовая), գետ Կամչատկա թերակղզի, Ռուսաստանում։ Գետի երկարությունը 25 կմ է։ Հոսում է Ելիզովսկի շրջանում և Կամչատկայի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000212120000019605
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(9769) Նաուտիլիուս

(9769) Նաուտիլիուս (անգլ.՝ Nautilus), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 24-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 2,238232 ա. մ., առավելագույնը մոտենում է 1,9866 ա. մ. հեռավորության վրա և հեռանում 2,4899 ա. մ.։ Արեգակի շուրջ մեկ ամբողջական պտույտ է կատարում 1223,08 երկրային օրվա ընթացքում, իր ուղեծրով շարժվելով միջինում 0,294338 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9769) Նաուտիլիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (204201-204300)

Աստերոիդների ցանկ (204101-204200)  • Աստերոիդների ցանկ  • Աստերոիդների ցանկ (204301-204400)
 Աստերոիդների ցանկ (204101-204200)  • Աստերոիդների ցանկ  • Աստերոիդների ցանկ (204301-204400)
Ժինո

Ժինո (ֆր.՝ Gignod), կոմունա Իտալիայի՝ Վալե դ'Աոստա մարզում։
Բնակչությունը կազմում է 1436 մարդ (2008 թվականի տվյալներով)։ Բնակչության խտությունը՝ 57 մարդ/կմ²։ Տարածքը՝ 25 կմ²։ Փոստային ինդեքս՝ 11010։ Հեռախոսային կոդ՝ 0165։


== Ժողովրդագրություն ==
Բնակչության դինամիկա
Արհեստակցական միությունների մշակույթի պալատ (Վոլգոգրադ)

Արհեստակցական միությունների մշակույթի պալատ (ռուս.՝ Дворец культуры профсоюзов, Աշխատանքի պալատ, Միությունների տուն), մշակութային հաստատություն Վոլգոգրադ քաղաքում։ Գտնվում է Լենինի պողոտայում։ Կառույցը տարածաշրջանային նշանակության մշակութային ժառանգության օբյեկտ է։ Այս շենքում, ինչպես նաև Սովետսկայա փողոցի վրա գտնվող հարակից բարձրահարկ շենքում է գտնվում Վոլգոգրադի արհեստակցական միությունների տարածաշրջանային խորհուրդը։


== Պատմություն ==
Շենքը կառուցվել է 1957 թվականին ճարտարապետ  Վադիմ Մասլյաևի նախագծով։ Այն ընդգրկում է Լենինյան պողոտա նայող կիսաշրջանաձև ծավալը և բակային հատվածի ուղղանկյուն ծավալը։ Շենքի բոլոր ճակատները զարդարված են սյունաշարերով և տարբեր դեկորատիվ տարրերով, որոնց շնորհիվ  պալատը համարվում է քաղաքի վերջին ուշ ստալինյան ճարտարապետության օրինակներից։

Կենտրոնական մուտքի վերևում տեղադրված է ստալինյան կարգախոսը՝  «ԽՍՀՄ-ում աշխատանքը պատվի, փառքի, արժանապատվության և հերոսության հարց է»։ Քանի որ 1951 թվականին շենքի կառուցման նախահաշվի հաստատման և դրա շահագործման հանձնելու ընթացքում տեղի է ունեցել ԽՄԿԿ XX համաժողովը, որտեղ դատապարտվել է Ստալինի անհատականության պաշտամունքը, վերը նշված մեջբերումը ստորագրություն չի պարունակում, իսկ դրանից վերև  պատկերված է Լենինի պրոֆիլը։
Արհեստակցական միության պալատի շենքի կիսակլոր ձևի հարևանությամբ գտնվող «Օբլսովպրոֆ» բարձրահարկ հյուրանոցի շենքի պատճառով ժողովուրդը շենքն անվանում է «զուգարանակոնք»։


== Ծանոթագրություններ ==


== Արտաքին հղումներ ==
Частное учреждение профсоюзов «Дворец культуры профсоюзов» Волгоградские профсоюзы Archived 2016-03-16 at the Wayback Machine.
Հյուսիսային տարածք

Հյուսիսային տարածք, (անգլ.՝ Northern Territory, NT), Ավստրալիայի մայրցամաքային տարածքներից մեկը, որը գտնվում է մայրցամաքային մասի հյուսիսում, կարգավիճակը մի փոքր ավելի ցածր է նահանգի կարգավիճակից։ Սահմանակցում է Արևմտյան Ավստրալիայի հետ արևմուտքում (129-րդ արևելյան միջօրեականով), Հարավային Ավստրալիայի հետ հարավում (26-րդ հարավային ուղղահայացով) և Քվինսլենդի հետ արևելքում (138-րդ արևելյան միջօրեականով)։
Բնակչությունը 233 300 մարդ (2012 թվականի մարտի վերջի տվյալներով)։ Մայրաքաղաքը և ամենամեծ քաղաքը Դարվինն է։


== Ծանոթագրություններ ==


== Արտաքին հղումներ ==
Հյուսիսային տարածքի կառավարության կայքը (անգլ.)
Արեգա Սարգսյան

Արեգա Սուրենի Սարգսյան (մարտի 27, 1962(1962-03-27), Ստեփանակերտ, Ադրբեջանական ԽՍՀ, ԽՍՀՄ), հայ ազատամարտիկ, կապավոր, բուժքույր։ Ավարտել է Շուշիի ռազմամարզական արագացված դասընթացները (1992)։
1992-1994 թվականներին մասնակցել է ԼՂՀ Շուշիի, Մարտակերտի, Լաչինի, Կուբաթլուի շրջանների ինքնապաշտպանական և ազատագրական մարտերին։
Գերմանիայի սուպերգավաթ 2015

Գերմանիայի սուպերգավաթ 2015 (գերմ.՝ 2015 DFL-Supercup), Գերմանիայի սուպերգավաթի 6-րդ խաղարկությունն այդ անվան տակ։ Սուպերգավաթի եզրափակչում խաղում են նախորդ տարվա Բունդեսլիգայի և Գերմանիայի գավաթի հաղթողները։ Խաղն անցկացվեց 2015 թվականի օգոստոսի 1-ին Ֆոլկսվագեն Արենա մարզադաշտում։
Սուպերգավաթի գործող չեմպիոնը Բորուսիա Դորտմունդն էր, որը 2014 թվականի Սուպերգավաթում 2-0 հաշվով հաղթել էր Բավարիային։
Այս մրցաշարին մասնակցեցին 2014-2015 մրցաշրջանի Բունդեսլիգայի չեմպիոն Մյունխենի Բավարիան և 2014-2015 մրցաշրջանի Գերմանիայի գավաթի հաղթող Վոլֆսբուրգը։ Խաղի հիմնական ժամանակը ավարտվեց 1-1 հաշվով, և Վոլֆսբուրգը հետխաղյա 11 մետրանոցների հարվածաշարում հաղթեց 5-4 հաշվով։


== Խաղ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2017-08-05 at the Wayback Machine.
Ռևիլյառուս (քաղաք)

Ռևիլյառուս (իսպ.՝ Revillarruz), քաղաք Իսպանիայում, մտնում է Բուրգոս պրովինցիայի Կաստիլիա և Լեոն ինքնավար մարզի կազմի մեջ։ Քաղաքը պատկանում է Ալֆոս դե Բուրգոս շրջանին։ Բնակչությունը 462 մարդ է (2010 թվականի տվյալներով)։


== Բնակչություն ==


== Ծանոթագրություններ ==
Լերզի

Լերզի (ֆր.՝ Lerzy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02418:


== Բնակչություն ==
2010 թվականի տվյալներով՝ համայնքի բնակչությունը կազմում է 219 մարդ։


== Տնտեսություն ==
2010 թվականին համայնքի 139 աշխատունակ (15-64 տարեկան) բնակիչներից 92-ը տնտեսապես ակտիվ էին, 47-ը՝ ոչ ակտիվ (ակտիվության ցուցանիշը կազմել է 66,2%, 1999 թվականին եղել է 64,5%)։ 92 տնտեսապես ակտիվ բնակիչներից աշխատում էին 84-ը (52 տղամարդ և 32 կին), գործազուրկ էին 8 մարդ (3 տղամարդ և 5 կին)։ 47 տնտեսապես ոչ ակտիվ բնակիչներից 16-ը եղել են աշակերտներ կամ ուսանողներ, 11-ը՝ թոշակառուներ, 20-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ - Լերզի (ֆր.)
Խաշուր

Խաշուր (վրաց.՝ ხაშური), քաղաք (1921 թվականից) Վրաստանի Շիդա Քարթլի երկրամասում։ Երկաթուղային և ավտոմոբիլային ճանապարհների հանգույց է։ Բնակչությունը՝ ▼24 601 մարդ (2022)։ 
Կան երկաթուղային տրանսպորտի ձեռնարկություններ, տեքստիլ-գալանտերեայի ֆաբրիկա, ապակե տարայի, մեխանիկական, պահածոների գործարաններ, մսի-կաթի կոմբինատ, հայրենագիտական թանգարան։


== Ծանոթագրություններ ==
Սևերինա Վուչկովիչ

Սևերինա Վուչկովիչ (խորվ.՝ Severina Vučković, ապրիլի 21, 1972(1972-04-21), Սպլիտ, ՀՍՖՀ), խորվաթ երգչուհի և դերասանուհի, ներկայացրել է  Խորվաթիան   Եվրատեսիլ-2006 երգի մրցույթում։


== Կենսագրություն ==
2010 թվականին  Սևերինան ծանոթացել է սերբ գործարար Միլան Պոպովիչի հետ, Միլանի ծննդյան օրվա տոնակատարության ժամանակ, որտեղ նա հրավիրվել էր ելույթ ունենալ։ Նրանց ծանոթությունը վեր է ածվել հանդիպումների, իսկ 2011 թվականի օգոստոսին երգչուհին հայտարարել է իր հղիության մասին։ Խորվաթ երգչուհու և սերբ գործարարի հարաբերությունները ԶԼՄ-ների մեծ հետաքրքրություն են առաջացրել Խորվաթիայում և նախկին Հարավսլավիայի այլ երկրներում։
2012 թվականի փետրվարին զույգը որդի է ունեցել՝ Ալեքսանդրըр։ Տղան մկրտվել է կաթոլիկ եկեղեցում։ Ըստ Սևերինայի, ինքը կցանկանար, որ իր որդին մկրտվեր ինչպես ուղղափառ, այնպես էլ կաթոլիկ եկեղեցիներում, բայց դա անհնար է, քանի որ երկու եկեղեցիներն էլ մկրտության խորհուրդը համարում են այս կամ այն կրոնին պատկանող։ Այդ ընթացքում Սևերինան ապրել է Բելգրադում, Վրաշացում և Զագրեբում.։ Սևերինան և Միլանը բաժանվել են 2013 թվականի [օգոստոս]ին։ 
2015 թվականի հոկտեմբերին Սևերինան ամուսնացել է սերբ ֆուտբոլիստ Իգոր Կոյիչի հետ, որը իրենից փոքր է 15 տարով։


== Սկանդալ ==
2004 թվականին երգչուհին սկանդալի մեջ է հայտնվել այն բանից հետո, երբ համացանցում հայտնվել է մի տեսանյութ, որը պատկերում է երգչուհու և գործարար Միլան Լուչիչի միջև տեղի ունեցած սեռական ակտը։ Միջադեպը կապված էր նրա հետ, որ Լուչիչը նկարահանումների պահին ամուսնացած էր, իսկ երգչուհին մինչ այդ իրեն ներկայացնում էր որպես հավատացյալ կաթոլիկուհի և դատապարտում արտամուսնական սեռական հարաբերությունները։ Վուչկովիչը փորձել է դատի տալ այդ կայքը, որտեղ զետեղվել էր տեսանյութը՝ պնդելով, որ տեսագրությունն իր հեղինակային իրավունքն է, սակայն գործը Զագրեբի դատարանի կողմից դադարեցվել է 2004 թվականի հուլիսին։


== Սկավառակագրություն ==
Severina (Album) — 1989
Dalmatinka — 1993
Trava zelena — 1995
Moja stvar — 1996
Djevojka sa sela — 1998
Paloma nera — Live album — 1999
Ja samo pjevam — 1999
Pogled ispod obrva — 2001
18 velikih hitova — 2002
Virujen u te — Najbolje uživo — 2002
Virujen u te — DVD — 2003
Severgreen — 2004
Moja štikla — 2006
Zdravo Marijo — 2008
Dobrodošao u klub (2012)


== Ծանոթագրություններ ==


== Արտաքին հղումներ ==
{{{1}}} Սևերինա Վուչկովիչ. պաշտոնական կայք
Տեսանյութը ՅուԹյուբում
Սևերինա Վուչկովիչ Ֆեյսբուքում
Սևերինա Վուչկովիչ Internet Movie Database կայքում
Քոլտոն շրջան (Հարավային Կարոլինա)

Քոլտոն շրջան (անգլ.՝ Colleton County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 2.934 կմ² է, բնակչությունը՝ 38.264 մարդ (2000 թ. տվյալներով)։ Շրջկենտրոնն է Ուոլտերբորո բնակավայրը։ Կազմավորվել է 1800 թ.։
Նրանց համար, ովքեր ծովում են

«Նրանց համար, ովքեր ծովում են» (ռուս.՝ «За тех, кто в море»), խորհրդային գեղարվեստական ֆիլմ Հայրենական մեծ պատերազմի մասին, որը նկարահանել է ռեժիսոր Ալեքսանդր Ֆայնցիմերը 1947 թվականին համանուն պիեսի հիման վրա (1945)՝ Բորիս Լավրենևի «Ծննդյան օրը» (1944) պատմվածքի սյուժետային տարրերի օգտագործմամբ։
Ֆիլմը պատմում է նավաստիների մասին, որոնք կռվել են տորպեդային նավակներով Հայրենական մեծ պատերազմի տարիներին։


== Սյուժե ==
Արագ և մեծ համբավը նվաճելու համար նավի հրամանատար Բորովսկին գերմանական նավերի սխալ կոորդինատներ է հայտնում ջոկատի հրամանատարին։ Դրանով նա նպատակ ունի անձամբ հարձակվել հիտլերականների դեմ՝ առանց այլ նավերի մասնակցության։
Բորովսկու նման արարքի հետևանքով ճակատագրական ողբերգություն է տեղի ունենում․ զոհվում է մոտորանավակի ամբողջ անձնակազմը։
Բայց կապիտան Բորովսկուն հնարավորություն են տալիս քավել իր մեղքը հայրենիքի և մարդկանց առջև։


== Դերերում ==
Միխայիլ Ժարով – Խարիտոնով
Ալեքսանդրա Տրիշկո – Սոֆյա Պետրովնա, Խարիտոնովի մայրը
Դմիտրի Պավլով – Մաքսիմով
Նինել Միսկովա – Օլգա Շաբունինա (լուսագրերում նշված է որպես Ե. Միշկովա)
Գենադի Կառնովիչ – Վալուա Բորովսկի, նավի հրամանատար
Էլվիրա Լուցենկո – Ելենա Վասիլիևնա Գորելովա, դերասանուհի
Դանիել Սագալ – Միշա Ռեկալո
Իվան Լյուբեզնով – Լիշև
Պավել Շպրինգֆելդ – Անդրեյ Կլոբուկով
Գեորգի Կուրովսկի – Շուբին
Ստեփան Կրիլով – Գուդկով
Միխայիլ Դուբրավա – Օպանասենկո
Ն. Տյուրնև
Բորիս Ֆեոդոսև


== Նկարահանող խումբ ==
Սցենարի հեղինակ՝ Ալեքսեյ Զենովին, Մոիսեյ Կոտով
Ռեժիսոր՝ Ալեքսանդր Ֆայնցիմեր
Օպերատոր՝ Մովսես Մագիդ, Լև Սոկոլսկի
Նկարիչ՝ Նիկոլայ Սուվորով
Կոմպոզիտոր՝ Անտոնիո Սպադավեկիա
Երկրորդ ռեժիսոր՝ Սերգեյ Սիդելև


== Տեխնիկական տվյալներ ==
Արտադրություն՝ Լենֆիլմ
Գեղարվեստական ֆիլմ, մեկ սերիա, սև և սպիտակ


== Ծանոթագրություններ ==


== Արտաքին հղումներ ==
«За тех, кто в море» на сайте «Энциклопедия отечественного кино»
Էդի Քեմփբել

Էդի Քեմփբել (անգլ.՝ Edie Campbell, սեպտեմբերի 25, 1990(1990-09-25) կամ 1990, Լոնդոն, Միացյալ Թագավորություն), ամերիկացի մոդել։


== Գործունեություն ==
Քեմփբելը սկսեց աշխատել մոդել, երբ հայտնվեց Vogue ամսագրի էջերում՝ Լոնդոնում ապրող և մեծացող երիտասարդների մասին հոդվածում, լուսանկարահանված Մարիո Տեստինոյի կողմից։ Տեստինոն հավանում է աղջկան և դարձնում Քեմփբելին Բարբերի ապրանքանիշը գովազդող մոդելը՝ Քեյթ Մոսի հետ միասին։ Քեմփբելն այժմ VIVA Model Management մոդելային գործակալության հետ ստորագրել է պայմանագիր։
Գովազդել է նաև Cacharel–ի, Քրիստիան Դիորի, Մարկ Ջակոբսի, Բոտեգա Վենետայի, Կարլ Լագերֆելդի, Լանվինի, Ալեքսանդր Մակքուինի, Hugo Boss–ի, Yves Saint Laurent–ի, Ջիլ Սանդերի և Լուիս Վիտոնի ապրանքանիշները։ Քայլել անցուղիներով հայտնի բրենդների՝ Բարբերիի, Հերմեսի, Շանելի, Քրիստիան Դիորի, Քելվին Քլայնի, Բալենսիագայի, Թակունի, Կաչարելի և Yves Saint Laurent–ի համար։ Հայտնվել է հայտնի Numero, Love, բրիտանական, իտալական, ամերիկյան Vogue, W և այլ ամսագրերի շապիկներին։ Քեմփբելը եղել է Կարլ Լագերֆելդի սիրելի մոդելներից, հատկապես այն ժամանակ, երբ Քեմփբելն արեց Շանելի գարուն/ամառ 2012 ցուցադրության փակումը՝ հարսի կերպարում։ Նա արել է աշուն/ձմեռ 2013 սեզոնի բացման արարողությունը Մարկ Ջակոբսի, Ջիլ Սանդերի, Լուիս Վիտոնի շոուների, ինչպես նաև բացել և փակել Բարբերիի հավաքածուի ցուցադրությունը։
2013 թվականի ապրիլին նա հայտնվեց բրիտանական և իտալական Vogue ամսագրերի շապիկներին միառժամանակ, իսկ մայիսյան իտալական Vogue–ի համարին նա կրկին հայտնվեց շապիկին՝ Կարեն Էլսոնի հետ միասին։ Քեմփբելը LOVE ամսագրի աշուն/ձմեռ 2013 համարների չորս շապիկներից մեկի դեմքն էր։ Նույն տարում նա հայտնվեց նաև գերմանական Vogue–ի շապիկին։ 2014 թվականի փետրվարին հայտնվեց Self Service ամսագրի 20–րդ հոբելյարական համարի, գարուն 2014 i-D համարի և ճապոնական Vogue–ի ապրիլյան համարի շապիկներին։ 2014 թվականի սեպտեմբերյան և հուլիսյան Vogue ամսագրի շապիկների դեմքն էր։
British Fashion Awards մրցանակաբաշխության կողմից Քեմփբելը 2013 թվականի դեկտեմբերին դարձավ «Տարվա մոդել»։ Մրցանակը հանձնեց նրան լուսանկարիչ Թիմ Վոլկերը, ում հետ Քեմփբելը բազմիցս աշխատել էր։
2013 թվականին նա արեց իր ժուռնալիստիկայի առաջին քայլերը՝ գրելով հոդված բրիտանական Harper's Bazaar ամսագրի համար։ Ինչպես նաև խմբագրել է որոշ հոդվածներ Love ամսագրի աշուն/ձմեռ 2014 համարներում։


== Անձնական կյանք ==
Քեմփբելը մեծացել է Լոնդոնում։ Նրա մայրը՝ Սոֆի Հիքսը, ճարտարապետ է։ Նրա քույրը՝ Օլիմպիան, նույնպես մոդել և դերասանուհի է։
Քեմփբելը հմուտ ժոկեյիստ է։ Մասնակցել է 2011 թվականի հուլիսի «Goodwood Racecourse» մրցույթին և զբաղեցրել առաջին հորիզոնականը, դառնալով առաջին կինը հաղթած բարեգործական ձիարշավում։
Քեմփբելը սիրային կապերի մեջ է Օտիս Ֆերիի հետ։
Նա «The Reading Agency» բարեգործական թիմի անդամ է։ Նա նաև աջակցում է «MyVoiceUK» ծրագրին, որը ստեղծում է կարդալու և գրելու հնարավորություններ երիտասարդների համար։


== Կրթություն ==
Քեմփբելը հաճախել է Սբ․ Փոլի Աղջիկների դպրոցը Լոնդոնում։ Հետագայում գերազանց սովորել է Լոնդոնի համալսարանում՝ արվեստի պատմության բաժնում։


== Ծանոթագրություններ ==
Թոմիսլավ Շոլա

Թոմիսլավ Շոլա (1948, Զագրեբ, Խորվաթիայի Սոցիալիստական Հանրապետություն, ՀՍՖՀ),  խորվաթ գիտնական, թանգարանագիտության ոլորտի աշխարհահռչակ մասնագետ։ Եղել է Զագրեբի համալսարանի թանգարանագիտության և ժառանգության կառավարման ամբիոնի պրոֆեսոր, համալսարանի տեղեկատվական գիտությունների ամբիոնի վարիչ։


== Կենսագրություն ==
Թոմիսլավ ծոլան ծնվել է Խորվաթիայի Զագրեբ քաղաքում 1948 թվականին։ Սովորել է Զագրեբի և Փարիզի համալսարաններում, որտեղ սովորել է արվեստի պատմություն, լրագրություն և թանգարանագիտություն։ Ավելի ուշ նա պաշտպանել է իր դոկտորական դիսերտացիան թանգարանագիտության վերաբերյալ Լյուբլյանայի համալսարանում։
Նա աշխատել է որպես թանգարանի համադրող և տնօրեն, եղել է Թանգարանների միջազգային խորհուրդի գործադիր խորհրդի անդամ և Թանգարանների միջազգային խորհուրդի ազգային կոմիտեի նախագահ և կարևոր դեր է խաղացել այս միջազգային կազմակերպության երեք խոշոր միջազգային համաժողովների կազմակերպման գործում։
Նա «Եվրոպական ժառանգության ասոցիացիա» ՀԿ-ի և «Լավագույնը ժառանգությունում» շարժման` կազմակերպության ամենամյա միջազգային փառատոն կազմակերպության հիմնադիրներից է։


== Մատենագիտություն ==


== Ծանոթագրություններ ==


== Արտաքին հղումներ ==
Mnemosophy - Tomislav Šola's Blog
The Best in Heritage official Website
DUGi Media - Tomislav Šola
The Future of Museums and the Role of Museology
A Contribution to Understanding of Museums: Why Would the Museums Count?
Heritology
(8497) 1990 RE7

(8497) 1990 RE7, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 13-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,983496 ա. մ., առավելագույնը մոտենում է 2,6533 ա. մ. հեռավորության վրա և հեռանում 3,3137 ա. մ.։ Արեգակի շուրջ մեկ ամբողջական պտույտ է կատարում 1882,29 երկրային օրվա ընթացքում, իր ուղեծրով շարժվելով միջինում 0,191256 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8497) 1990 RE7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օրիուելա դել Տրեմեդալ

Օրիուելա դել Տրեմեդալ (իսպ.` Orihuela del Tremedal), մունիցիպալիտետ Իսպանիայում` Տերուել պրովինցիայում (արագոնինքնավար համայնքում)։ Մունիցիպալիտետը գտնվում է Էլ Սիեռա դե Ալբարասին շրջանում։ Զբաղեցնում է 71,40 կմ2 տարածք։ Բնակչությունը՝ 564մարդ (2010 թվականի տվյալներով)։ Գտնվում է պրովինցիայի վարչական կենտրոնից 62,2 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Sobre Albarracín sus tierrasArchived 2009-10-26 at the Wayback Machine.
Sobre Orihuelas del Tremedal Archived 2009-06-09 at the Wayback Machine.
Foro de Orihuela del Tremedal con fotos interesantes
Otro foro sobre Orihuela Del Tremedal(չաշխատող հղում)
Խոնյակով

Խոնյակով (ուկրաիներեն՝ Хоняків), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Խոնյակով գյուղում բնակվում էր 278 մարդ։ Բնակավայրը զբաղեցնում է 1,39 կմ² տարածք։ Բնակչության խտությունը կազմում էր 200 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստվերներ (ֆիլմ, 2007)

«Ստվերներ» (մակեդոներեն՝ Сенки), մակեդոնացի ռեժիսոր Միլչո Մանչևսկու 2007 թվականին նկարահանած կինոնկարը թրիլեր ժանրում։ Ֆիլմի պրեմիերան կայացել է Տորոնտոյի կինոփառատոնի շրջանակներում, որից հետո մասնակցել է Օսկար կինոմրցույթին, սակայն ոչ մի արդյունք չի արձանագրել։
Ֆիլմի կարգախոսն է.


== Սյուժե ==
Երիտասարդ բժիշկ Լազար Պերկովն հայտնվում է լուրջ ճանապարհատրանսպորտային պատահարի մեջ։ Նրա լիակատար ապաքինման համար գրեթե մեկ տարի է պահանջվում։ Առողջանալուց հետո էլ Լազարը հասկանում է, որ նրա հետ ինչ-որ բան այն չէ։ Պերկովը մի անգամ տեսնում է մի ծեր սևազգեստ կնոջ, որն իր հետ խոսում է անհասկանալի լեզվով։ Որպեսզի պարզաբանի, թե ինչ է ցանկանում կինը, Լազարը գնում է լեզուների մասնագետ, պրոֆեսոր Կոկոլեի մոտ։ Սակայն այդ սեմինարին, որպեսզի Լազարը հասկանա ծեր կնոջ ասածները, օգնում է մեկնել մի կին՝ Մենկա Կոկոլեն, ով ներկայանում է որպես Կոկոլեի կինն ու օգնականը։ Պարզվում է, որ ծերունազարդ կինը խոսել է մեռած մի լեզվով և ասել է հետևյալը. «Տո՛ւր այն, ինչը քեզ չի պատկանում»։
Լազարին համակում է շփոթմունքը։ Նա ոչ ոքից ոչինչ չի վերցրել, սակայն Մենկան հուշում է, որ այդ արտահայտությունը, հնարավոր է, վերաբերում է նրա ընտանիքի անդամներից մեկին։ Լազարի մա՞յրը (կլինիկայի տնօրեն է, որտեղ աշխատում է Լազարը), հա՞յրը, թե՞ կինը. նրանից մեկն անհանգստացրել է հոգիներին, սակայն շփվել նրանց հետ կարող են միայն Լազարի օգնությամբ։ Իրավիճակը սրվում է այն ժամանակ, երբ իմանում է, որ պրոֆեսորի Կոկոլեի կինը զոհվել է մի քանի տարի անց և դույզն-ինչ նմանություն չունի Մենկայի հետ։


== Դերերում ==


== Ցուցադրությունների պատմություն ==


== Ծանոթագրություններ ==


== Արտաքին հղումներ ==
Bavaria Film International Website
Stylus Magazine Review Archived 2017-01-13 at the Wayback Machine.
Stylus Magazine Review
Senki (Shadows)(անգլ.) ֆիլմը Internet Movie Database կայքում
Senki (Shadows)(անգլ.) ֆիլմը «AllRovi» կայքում:
Manchevski's Shadowsby Joe Bendel, J.B. Spins, January 2009
"Shadows" (review )by Andrew Schenker, January 28, 2009, Slant Magazine
Normalnost Balkana by Dragan Jurak, Feral Tribune, 23. 05. 2008 (in Croatian)
http://www.popcornreel.com/htm/shadowsmilcho.htm Archived 2011-10-03 at the Wayback Machine.
http://www.manchevski.com/docs/senki-sexuality%20and%20melancholy%20by%20katerina%20kolozova.pdf
http://www.hollywoodtoday.net/2008/03/26/original-horror-twist-lurks-in-the-heart-of-%E2%80%9Cshadows%E2%80%9D/#more-4172 Archived 2012-03-19 at the Wayback Machine.
http://www.criticsnotebook.com/2009/02/shadows.html
http://www.politika.rs/rubrike/Kulturni-dodatak/Kubistichki-mozaik-istine.lt.html
http://www.crpm.org.mk/Papers/MilcoManchevski.htm(չաշխատող հղում)
Արսեն Չիլինգարյան

Արսեն Չիլինգարյան (հոկտեմբերի 12, 1965 - մայիսի 14, 2013), հայ ֆուտբոլիստ, սպորտի վարպետ, հանդես է եկել Արարատ ակումբում։ Կարիերայի վերջում անցել է մարզչական աշխատանքի, տարբեր ֆուտբոլային ակումբներում՝ Վան, Երևան, Գանձասար, Արմավիր, Կոտայք, Ուլիս, նաև եղել է Հայաստանի 17 տարեկանից ցածր տարիքի ֆուտբոլի ազգային հավաքականի մարզիչ։
Մահացել է 2013 թվականի մայիսի 14-ին Ֆրանսիայի Գրենոբլ քաղաքում։


== Արտաքին հղումներ ==
footballdatabase.eu կայքում


== Ծանոթագրություններ ==
Գերոնտոկրատիա

Գերոնտոկրատիա (հին հուն. - γέρων (geron) - սեռական հոլով γέροντος - ծերունի և κράτος (kratos) - իշխանություն, պետություն, ուժ), կառավարման ձև, որի ժամանակ իշխանությունը պատկանում է ավագներին։ Տերմինն առաջին անգամ շրջանառության մեջ է դրվել XX դարի սկզբում ազգագրագետ Ու. Ռիվերսի կողմից։ Ըստ նրա տեսության՝ գերոնտոկրատիան հատուկ էր Ավստրալիայի աբորիգեններին և Օվկիանիայի և Կովկասի որոշ ժողովուրդներին։ Սակայն, ըստ ժամանակակից պատկերացումների, ավագների հատուկ դիրքը նախնադարյան հասարակությունում ցեղերի բարձրագույն իշխանության կազմակերպման տարրերից մեկն է հանդիսանում։
Ներկայումս տերմինը լայնորեն կիրառվում է հրապարակախոսության մեջ. «գերոնտոկրատիա»-ի տակ հաճախ հասկանում են այնպիսի կառավարում, որի ժամանակ ծաղկում են քարացվածությունը, պահպանողականությունը, կադրերի անշարժությունը, որոնք պատճառ են դառնում հետամնացության և անկման։ Օրինակ, հաճախ այդպես են անվանում ԽՍՀՄ-ի ուշ շրջանի լճացումը, երբ հսկայական երկրի փաստացի ղեկավարումն իրականացնող ԽՄԿԿ ԿԿ Կենտկոմի անդամների՝ ներառյալ Գլխավոր քարտուղարների տարիքը գերազանցում էր յոթանասունը (հաճախ կատակով СССР հապավումը բացում էին որպես «Страна Самых Старых Руководителей»)։
Օրինակ, անտիկ ժամանակաշրջանի Սպարտայում գոյություն ուներ գերոնտոկրատների խմբավորում, որը կոչվում էր Գերուսիա։ Վատիկանը նույնպես կարելի է համարել գերոնտոկրատիա։
Պատմականորեն հասարակության նման կառավարման ձևը հենվում էր այն թեզի վրա, որ որքան երկար է ապրում մարդը, այնքան ավելի մեծ կենսափորձ նա ունի։


== Արտաքին հղումներ ==
Геронтократия возвращается?
Сравнительная политология: Геронтократия павианов-анубисов и брежневского Политбюро ЦК КПСС
Геронтократия. Как убрать стариков из власти?
Մոնտեկրետո

Մոնտեկրետո (իտալերեն՝ Montecreto), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։ 
Բնակչությունը ըստ 2008 թվականի տվյալների կազմում է 943 մարդ։ Բնակչության միջին խտությունը՝ 30 մարդ/կմ²։ Զբաղեցնում է 31 կմ² տարածք։ Փոստային ինդեքս՝ 41025։ Հեռախոսային կոդը՝ 0536։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0536 63722
Էլեկտրոնային փոստ՝ sindaco@comune.montecreto.mo.it
Պաշտոնական կայք՝ http://www.comune.montecreto.mo.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գաբիկյան

Գաբիկյան, հայկական ազգանուն։


== Ազգանունը կրողներ ==
Անուշավան Գաբիկյան (1896-1990), թղթակից։
Խորեն Գաբիկյան (1891-1973), թղթակից։
Կարապետ Նշանի Գաբիկյան (1861-1925), բառարանագիր, ազգագրագետ։
Կյուրեղ Կարապետի Գաբիկյան (1921), հոգևոր գործիչ։


== Տես նաև ==
Գաբրիելյան


== Ծանոթագրություններ ==
Եղիա Հայպետ

Եղիա Հայպետ (Եղիա Տեր-Հայրապետյան, 1883, Տեղ, Զանգեզուրի գավառ, Ելիզավետպոլի նահանգ, Ռուսական կայսրություն - ՞), իրանահայ բանաստեղծ։


== Կենսագրություն ==
Ծնվել է 1883 թվականին Զանգեզուրի Տեղ գյուղում։ Նախնական կրթությունը ստացել է Շուշիում, ապա անցել է Թիֆլիս, ավարտել Ներսիսյան վարժարանը։ Մեկ տարի էլ հետևել է Էջմիածնի Գևորգյան ճեմարանի դասընթացներին։ Այնուհետև ուսուցչություն է արել Բաքվում։ 1918 թվականից հաստատվել է Թեհրանում, որտեղ զբաղվել է հայերեն և ռուսերեն մասնավոր դասեր տալով։ Գրել սկսել է տասնչորս տարեկանից, առաջին հրատարակված գործը «Զանգեզուր» ստեղծագործությունն է։ Աշխատակցել է սփյուռքի զանազան պարբերականների։ Նրա «Մոր սիրտը» ստեղծագործությունն արժանացել է Հովհաննես Թումանյանի ջերմ գնահատականին։ «Սայաթ Նովա» գործը բարձր է գնահատել «Հայրենիքի» խմբագրապետ Ռուբեն Դարբինյանը։


== Ծանոթագրություններ ==
Կարապածաղիկ հովանոցավոր

Կարապածաղիկ հովանոցավոր  (լատ.՝ butomus umbellatus), կարապածաղկազգիների ընտանիքին պատկանող դեղաբույս։


== Նկարագրություն ==
Հաստ հորիզոնական կոճղարմատով ջրաճահճային բազմամյա խոտաբույս է։ 50-120 սմ բարձրությամբ, անտերև ցողունն ունի գլանաձև տեսք։ Երկար արմատամերձ տերևների հիմքային մասը եռանիստ է, վերին հատվածները՝ տափակ լայն տերևապատյաններով։ Մուգ ձիթապտղականաչ փայլուն տերևներն ունեն լավ արտահայտված օդատար խոռոչներ։ Պարզ բազմածաղիկ հովանոցներում, որոնք տեղակայված են ցողունի գագաթին, հավաքված են բազմաթիվ կանոնավոր երկսեռ վեցանդամ ծաղիկները։ Ծաղկապատը կազմված է խոշոր սպիտակ կամ կարմրավուն պսակակերպ թերթիկներից։ Ծաղիկները բացվում են տարաժամկետ։ Եռանկյուն նշտարաձև, սրածայր թաղանթանման ծաղիկները տեղակայված են հովանոցի հիմքում։ Բազմաթիվ կողավոր շագանակագույն սերմերով կաշվեկերպ շագանակագույն բազմատերևիկները նույնպես ունեն օդատար խոռոչներ։ Գեղազարդային և մեղրատու բույս է։


== Տարածվածություն ==
Աճում է լեռնային գոտիների ճահճոտ վայրերում, լճերի և գետերի ափերին։ Տարածված է Շիրակի, Լոռու, Արագածոտնի, Տավուշի, Գեղարքունիքի, Սյունիքի, Արարատի, Արմավիրի, Կոտայքի մարզերում և Արցախում։


== Նշանակություն ==
Բուժական նպատակներով օգտագործում են կոճղարմատները, տերևներն ու սերմերը։ Սերմերի եփուկն օգնում է այտուցների, ջրգողության բուժման համար։


== Ծանոթագրություններ ==
Մեծ Ռեչկա (Չերնովոյ Նարիկի վտակ)

Անվան այլ կիրառումների համար տե՛ս՝ Մեծ Ռեչկա (այլ կիրառումներ)Մեծ Ռեչկա (ռուս.՝ Большая Речка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Չերնովոյ Նարիկ գետի ձախ ափին՝ 4 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միրոն Օհանյան

Միրոն Սերգեյի Օհանյան (1893, Գանձակ, Ռուսական կայսրություն - 1968, Տուապսե, Կրասնոդարի երկրամաս, ՌԽՖՍՀ, ԽՍՀՄ), հեղափոխական, 1917 թվականի Փետրվարյան և Հոկտեմբերյան հեղաշրջումների մասնակից։ ԽՄԿԿ անդամ (1919)։ 
1913 թվականին ընդունվել է Պետերբուրգի տեխնոլոգիական ինստիտուտը, ապա զորակոչվել բանակ։ Փետրվարյան հեղափոխության օրերին որպես ավագ վարպետ ծառայել է Պետրոգրադի ավտոզրահադիվիզիոնում, որտեղ էլ ընտրվել է դիվիզիոնի զինվորական դեպուտատների կոմիտեի նախագահ և Պետրոգրադի խորհրդի դեպուտատ։ Մասնակցել է Կշեսինսկայայի պալատի գրավմանը, ապստամբներին օգնելու համար կազմակերպել զրահապատ ավտոմեքենաների ուղերթեր։ Օհանյանը եղել է Ֆինլանդական կայարանում 1917 թվականի ապրիլի 3 (16)-ին Վլադիմիր Լենինի դիմավորումը կազմակերպողներից։ Այդ օրը նրա վարած զրահապատ ավտոմեքենայի վրայից Լենինը ճառով դիմել է ժողովրդին, ապա այդ մեքենայով մեկնել Կշեսինսկայայի պալատ, ուր տեղավորված էր կուսակցության կենտկոմը։ Հոկտեմբերյան հեղափոխության օրերին մասնակցել է Ձմեռային պալատի գրոհին, քաղաքի մի շարք հանգուցային կետերի գրավմանը։ Ռուսաստանի քաղաքացիական պատերազմի տարիներին եղել է կարմիր բանակի կոմիսար։ Հետագա տարիներին զբաղվել է մանկավարժական գործունեությամբ։
Ալմերիա

Անվան այլ կիրառումների համար տե՛ս՝ Ալմերիա (այլ կիրառումներ)Ալմերիա (իսպաներեն Almería), քաղաք Իսպանիայի հարավ-արևելքում։ 2010 թվականին բնակչությունը կազմել է 190 013 մարդ։


== Աշխարհագրություն ==
Քաղաքը գտնվում է Միջերկրական ծովի ափին։ Տարածքը կազմում է 295 կմ2


== Պատմություն ==
Ալմերիայի մոտակայքում են գտնվում մեծ թվով հնագիտական վայրեր, այդ թվում նաև Լոս Միլյարես վայրը։ Ավելի վաղ Նեոլիթական ժամանակաշրջանում այստեղ է եղել Ալմերիական մշակույթը։
Քաղաքի ամենակարևոր տեսարժան վայրը՝ Ալմերիա բերդը, կառուցվել է 995 թվականին։


== Պատկերասրահ ==

		
		
		
		


== Արտաքին հղումներ ==
Պաշտոնական կայքէջ Archived 2018-07-04 at the Wayback Machine.
«Алмерия»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Андалусия: Впечатляющие теплицы Альмерии и нищета африканских иммигрантов 
Ալմերիայի հսկայական ջերմատները
.lr

.lr, Լիբերիայի վերին մակարդակի ազգային դոմենն է։


== Արտաքին հղումներ ==
IANA .lr whois տեղեկություն